Цяпер палотны беларускіх мастакоў у якасці ілюстрацыйнага матэрыялу выкарыстоўваюць педагогі школы пры вывучэнні выяўленчага мастацтва, айчыннай і сусветнай мастацкай культуры, гісторыі, грамадазнаўства, беларускай і рускай моў і літаратур, замежнай мовы. Малады спецыяліст настаўнік гісторыі, грамадазнаўства і мастацтва Вераніка Аляксандраўна Бразоўская лічыць, што выкарыстанне выставы твораў жывапісу і графікі вельмі актуальна пры вывучэнні тэм “Эстэтычнае ўспрыманне рэчаіснасці і мастацтва”, “Практычная мастацка-творчая дзейнасць”, “Развіццё адукацыі, навукі і культуры Рэспублікі Беларусь”, “Роля культуры ў жыцці грамадства”, “Духоўнае жыццё грамадства”. Педагогі пачатковых класаў на ўроках літаратурнага чытання актыўна выкарыстоўваюць працы С.А.Волкава — карціны-ілюстрацыі да казак. Настаўнікі беларускай мовы і літаратуры, рускай мовы і літаратуры маюць магчымасць выкарыстоўваць патэнцыял выставы пры вывучэнні раздзелаў “Тэкст”, “Вершы пра прыроду” і інш. Выкладчыкі англійскай мовы Марына Віктараўна Корабава і Кацярына Валер’еўна Радзюк, вывучаючы з дзесяцікласнікамі раздзел “Мастацтва”, абавязкова ствараюць дыялогі пра нацыянальную і сусветную культуры. Гэта дазваляе максімальна наблізіць вучэбны працэс да рэальнага працэсу зносін.